**Salt Lake City** on kaupunki Ison Suolajärven itärannalla Utahin osavaltiossa Yhdysvalloissa. Se on Utahin pääkaupunki ja asukasluvultaan suurin kaupunki. Kaupungin asukasluku vuonna 2022 oli noin 204 000 ja suurkaupunkialueen noin 1,1 miljoonaa.

Historia
--------

1894 valmistunut kaupungintalo.
Salt Laken temppeli
Ennen mormoniasutusta alueella asui tuhansia vuosia intiaaneja: tärkeimpiä heimoja olivat shoshonit, utet ja paiutit.

Kaupungin perusti vuonna 1847 joukko mormoneja kirkon presidentin Brigham Youngin johdolla. Kaupungissa sijaitseekin mormonien Myöhempien Aikojen Pyhien Jeesuksen Kristuksen Kirkon päämaja. Yhdysvaltain kongressi perusti Utahin territorion vuonna 1850. Vuonna 1896 alueesta tuli Yhdysvaltain osavaltio. Brigham Young suunnitteli kaupungin keskukseksi *Temppeliaukion*. Salt Laken temppelin rakentaminen aloitettiin 1853 ja saatiin päätökseen 40 vuoden päästä vuonna 1893.

Yhdysvaltain hallituksen ja mormonien välillä oli vuosina 1857–1858 Utahin sodaksi kutsuttu konflikti, jossa ei kuitenkaan käyty yhtään taistelua. Yhdysvaltain hallitus lähetti armeijan kukistamaan "mormonikapinaa", jota ei itse asiassa ollut olemassakaan. Kampanja sitoi jopa kolmanneksen maan asevoimista. Mormonit olivat valmiita polttamaan pääkaupunkinsa; kiista kulminoitui huhtikuussa 1858 hallituksen joukkojen marssiin Salt Lake Cityyn, josta mormonit olivat jo paenneet väliaikaisesti vuorille. Konflikti päättyi Brigham Youngin suostuessa sopimukseen Yhdysvaltain presidentti James Buchananin kanssa, vaikka hän kielsi territorion koskaan kapinoineen liittovaltiota vastaan.

Yhdysvaltain sisällissodassa (1861–1865) Salt Lake Cityssä oli kaksi Pohjoisvaltioiden linnoitusta, Camp Floyd ja Fort Douglas. Utahin sodan seurauksena perustettu Camp Floyd suljettiin jo sisällissodan aikana. Fort Douglas säilyi armeijan omistuksessa aina vuoteen 1991 asti, jolloin viimeisetkin tilat luovutettiin Utahin osavaltionyliopistolle.

Vuonna 1999 kaupunkiin iski Utahin historian eniten vahinkoa aiheuttanut tornado, jonka seurauksena yksi ihminen kuoli ja 80 loukkaantui. Tornado aiheutti kaupungissa yli 170 miljoonan dollarin vahingot.

Maantiede
---------

| Salt Lake Cityn
 ilmastodiagrammi |
| --- |
| T | H | M | H | T | K | H | E | S | L | M | J |
| 
 
 
33

 
3
-7
 | 
 
 
33

 
6
-4
 | 
 
 
45

 
11
-0
 | 
 
 
53

 
16
4
 | 
 
 
43

 
22
8
 | 
 
 
24

 
28
13
 | 
 
 
18

 
34
17
 | 
 
 
20

 
32
17
 | 
 
 
27

 
26
11
 | 
 
 
34

 
19
5
 | 
 
 
34

 
10
-1
 | 
 
 
35

 
4
-5
 |
| lämpötila celsiusasteinasademäärä millimetreinä*Lähde: Western Regional Climate Center*  |

Salt Lake City sijaitsee Salt Laken laakson koillisnurkassa. Kaupungin halki virtaa Jordanjoki, joka laskee Utahjärvestä Isoon suolajärveen. Kaupungin erottaa Isosta Suolajärvestä mutakenttä. Järveltä leviää kaupunkiin ajoittain rikinkatkuisia huuruja, jotka syntyvät, kun eloperäinen aine jää loukkuun painavamman suolaveden alle, hajoaa hapettomassa tilassa ja kuplii pintaan, kun pohjaa möyhitään.

Kaupunki sijaitsee noin 1 300 metrin korkeudessa, ja sen lähistöllä kohoaa yli 3 000 metriä korkeita vuorenhuippuja, joista korkein on Twin Peaks (3 502 m). Alueelle ovat tunnusomaisia myös jyrkkälaitaiset rotkolaaksot.

Ilmasto on vähäsateinen ja kuiva, vuotuinen sademäärä on 419 mm. Kesät ovat kuumia ja kuivia. Heinäkuu on kuumin kuukausi, päivän ylin lämpötila usein 30 asteen vaiheilla. Korkein mitattu lämpötila on ollut +42 °C. Kylmin kuukausi on tammikuu, jolloin on keskimäärin 7 astetta pakkasta. Kaupungin pakkasennätys on −34 °C.

Kaupungissa on shakkilauta-asemakaava. Kadut ovat melko tarkkaan joko itä–länsi- tai pohjois–etelä-suuntaisia.

* SuurkaupunkialueSuurkaupunkialue
* KeskustaKeskusta

Talous ja elinkeinoelämä
------------------------

Salt Lake City on vaurastunut kaivos- ja rautatietoiminnan ansiosta. Kaupungissa toimii suuria tehtaita ja kaivoksia, Geneva Steel ja Binham Canyon Mine -yhtiöt, sekä öljynjalostamoita.

Kulttuuri
---------

Salt Lake Cityssä järjestetään vuosittain Sundance Film Festival ja Salt Lake International Jazz Festival. Gallivan Center -kulttuurikeskuksessa on taidetta, jäähalli, aviaario ja amfiteatteri sekä kaupunkilaisten yhteistä oleskelutilaa.

Kaupungissa on kuvattu elokuva *High School Musical* sekä sen jatko-osat *High School Musical 2* ja *High School Musical 3: Senior Year*.*lähde?*

Palvelut
--------

Osavaltion hallintorakennus
Nykyisin kaupunki on palveluihin suuntautunut. Kaupungissa on useita palvelualan yrityksiä. Nykyisin palveluja ovat hallinto, kauppa, pankki, energia, yliopisto ja liike-elämän palvelut. LDS Church (mormonikirkko) omistaa ja toimii eri toimialoilla, muun muassa kustannusalalla ja paikallisradio- ja televisiotoiminnassa. Kaupungissa toimivat muun muassa Alpha Graphics, Arctic Circle Restaurants, Kentucky Fried Chicken -yhtiöt. Monet teollisuuspankkien pääkonttorit sijaitsevat Salt Lake Cityssä. Korkean teknologian yrityksiä ovat eBay, Unisys, Siebel, Micron, L-3 Communications ja 3M.*selvennä*

Kaupungissa ilmestyy päivittäin kaksi sanomalehteä: *Salt Lake Tribune* ja *Deseret Morning News*. KTVX oli yksi maan varhaisimmista televisiokanavista, se aloitti jo vuonna 1947.

### Koulutus

Utahin osavaltionyliopisto ja Salt Lake Community College ovat Salt Lake Cityn oppilaitoksia.

### Liikenne

Salt Lake Cityssä sijaitsee Salt Lake Cityn kansainvälinen lentoasema. Kaupungin nelikaistainen moottoritie yhdistää liikenteen valtateihin 215, 15 ja US-89. Utah Transit Authority -liikenneyhtiön 31 kilometriä käsittävä kevytraiteinen junaverkosto TRAX palvelee paikallisliikennettä.

Arkkitehtuuri
-------------

Olympiatuli Rice-Eccles Stadiumilla 2002.
Mormonien Salt Laken temppeli on yksi kaupungin merkittävistä rakennuksista. Se on valmistunut vuonna 1893. Muita merkittäviä rakennuksia: St. Mark's Episcopal Cathedral (valmistunut vuonna 1874), kreikkalaiskatolinen Holy Trinity Cathedral (valmistunut vuonna 1905) ja roomalaiskatolinen Madeleine Cathedral (valmistunut vuonna 1909).

Urheilu
-------

Salt Lake Cityn koripallojoukkue, Utah Jazz, pelaa NBA:ssa Läntisessä konferenssissa, Luoteisessa divisioonassa. Arena football -joukkue Utah Blaze edustaa kaupunkia AFL:ssä. Nämä ovat kaupungin ainoat pääsarjatason ammattilaisjoukkueet. Salt Lake Cityn esikaupunkialueella pelaa vielä jalkapallojoukkue Real Salt Lake MLS-sarjassa.

Jääkiekossa metropolialueen Utah Grizzlies pelaa ECHL:ssä, ja baseballissa Salt Lake Bees pelaa PCL:ssä. Utahista puuttuu amerikkalaisen jalkapallon ammattilaisjoukkue, minkä vuoksi Salt Lake Cityn Utahin osavaltionyliopiston joukkue NCAA:ssa on suosittu. Joukkueen pahin kilpailija on lähikaupungin Provon Brigham Youngin yliopiston joukkue.

Salt Lake Cityssä järjestettiin vuoden 2002 talviolympialaiset. Kaupunki haki myös vuoden 2026 talviolympialaisia.

Salt Lake City havittelee omaa NHL-joukkuetta. Arizona Coyotes saattaa muuttaa kaupunkiin.

Lähteet
-------

1. 1 2  Metropolitan and Micropolitan Statistical Areas U.S. Census Bureau. Viitattu 1.2.2015. (englanniksi)
2. ↑  United States Census Bureau: QuickFacts: Salt Lake City *U.S. Census Bureau*. census.gov. Viitattu 10.4.2024.
3. ↑  Salt Lake Temple *ldschurchtemples.com*. Viitattu 23.3.2009. (englanniksi)
4. ↑  Richard D. Poll, William P. MacKinnon: Causes of the Utah War Reconsidered *Journal of Mormon History*.  2007. Viitattu 20.3.2009. (englanniksi)
5. ↑  Utah War GlobalSecurity.org. Viitattu 20.3.2009. (englanniksi)
6. ↑  Utah's Tornadoes & Waterspouts - 1847 to the present  26. heinäkuuta 2007. National Weather Service.  Arkistoitu 19.8.2007. Viitattu 20.3.2009. (englanniksi)
7. ↑  Salt Lake City NWSFO, Utah – Climate Summary Western Regional Climate Center. Viitattu 17.3.2009.
8. ↑  Utah’s Infamous "Lake Stink" Department of Environmental Quality.  Arkistoitu 23.9.2006. Viitattu 16.3.2009. (englanniksi)
9. ↑  Arave, Lynn: Mountains High: Utah abounds with high peaks in all counties Deseret Morning News.
10. ↑  table29.php[vanhentunut linkki] NWS Salt Lake City-Average precipitation National Weather Service, 11.3.2007. Viitattu 17.2.2009.
11. ↑  NOAA: Salt Lake City's Climate  1991. Salt Lake City Government. Viitattu 16.3.2009. (englanniksi)
12. ↑  Arts and Culture – Cultural Events *Salt Lake City – SLC.gov*.  Arkistoitu 16.3.2011. Viitattu 6.6.2020. (englanniksi)
13. ↑  About the Gallivan Center *The Gallivan Center – SLC.gov*.  Arkistoitu 22.12.2011. Viitattu 6.6.2020. (englanniksi)
14. ↑  Utah Jazz
15. ↑  Salt Lake City To Bid For Winter Olympic Games – Report *GamesBids.com*.  18.10.2012.  Arkistoitu 18.3.2013. Viitattu 6.6.2020. (englanniksi)
16. ↑  Salt Lake City hakee vuoden 2026 talviolympialaisia *Helsingin Sanomat*.  3.12.2012.
17. ↑  Siiri Siikarla: NHL:ään uusi joukkue ensi kaudeksi? Otteluohjelmaa tehdään jo *Aamulehti*.  10.4.2024. Viitattu 10.4.2024.
18. ↑  Markus Nuutinen: Karua tekstiä! Arizona-pelaaja latasi suorat sanat Coyotesin muutosta: "Kuin olisimme pelanneet eri liigassa" *NHL Suomi*.  17.4.2024. Viitattu 17.4.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Salt Lake City**.
* 

* Matkaopas aiheesta Salt Lake City Wikivoyagessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Utah Utahin osavaltio |
| --- |
|  |
| Salt Lake City (pääkaupunki) |
|  |
| Alueet | 
* Cache Valley
* Coloradon laakio
* Dixie
* Iso Suolajärvi
* Ison Suolajärven aavikko
* Mojaven aavikko
* Uintavuoret
* Wasatch Back
* Wasatch Front
* Wasatchvuoristo

 | Utahin sinetti |
|  |
| Kaupungit (suurimmat) | 
* American Fork
* Bountiful
* Clearfield
* Cottonwood Heights
* Draper
* Layton
* Lehi
* Logan
* Midvale
* Murray
* Pleasant Grove
* Ogden
* Orem
* Provo
* Riverton
* Roy
* Spanish Fork
* Salt Lake City
* St. George
* Sandy
* South Jordan
* Taylorsville
* Tooele
* West Jordan
* West Valley City

 |
|  |
| Piirikunnat | 
* Beaver
* Box Elder
* Cache
* Carbon
* Daggett
* Davis
* Duchesne
* Emery
* Garfield
* Grand
* Iron
* Juab
* Kane
* Millard
* Morgan
* Piute
* Rich
* Salt Lake
* San Juan
* Sanpete
* Sevier
* Summit
* Tooele
* Uintah
* Utah
* Wasatch
* Washington
* Wayne
* Weber

 |

 |

Talviolympialaisten isäntäkaupungit

|  |  |  |  |  |
| --- | --- | --- | --- | --- |
| * **1924:** Ranska Chamonix
* **1928:** Sveitsi Sankt Moritz
* **1932:** Yhdysvallat Lake Placid
* **1936:** Saksa Garmisch-Partenkirchen
* **1948:** Sveitsi Sankt Moritz

 | * **1952:** Norja Oslo
* **1956:** Italia Cortina d’Ampezzo
* **1960:** Yhdysvallat Squaw Valley
* **1964:** Itävalta Innsbruck
* **1968:** Ranska Grenoble

 | * **1972:** Japani Sapporo
* **1976:** Itävalta Innsbruck
* **1980:** Yhdysvallat Lake Placid
* **1984:** Jugoslavia Sarajevo
* **1988:** Kanada Calgary

 | * **1992:** Ranska Albertville
* **1994:** Norja Lillehammer
* **1998:** Japani Nagano
* **2002:** Yhdysvallat Salt Lake City
* **2006:** Italia Torino

 | * **2010:** Kanada Vancouver
* **2014:** Venäjä Sotši
* **2018:** Etelä-Korea Pyeongchang
* **2022:** Kiina Peking
* **2026:** Italia Milano–Cortina d’Ampezzo

 |